Coba ceritain soal Fokker Eindecker dalam bahasa melayu

Fokker Eindecker adalah sebuah pesawat pejuang satah tunggal, satu tempat duduk buatan Jerman semasa Perang Dunia I. Ia telah direka oleh seorang jurutera kelahiran Belanda, Anthony Fokker. Dibangunkan pada April 1915, Eindecker ("Satah tunggal") merupakan pesawat pejuang pelbagai guna pertama Jerman dan pesawat pertama dipasang dengan giar penyegerak, membolehkan juruterbang menembak mesingan melalui bilah kipas bebaling tanpa merosakkan bilah kipas. Eindecker memberi Khidmat Udara Jerman satu darjah penguasaan udara bermula pada bulan Julai 1915 sehingga awal 1916. Tempoh ini dikenali sebagai "Kesengsaraan Fokker," di mana para juruterbang Berikat menganggap pesawat bersenjata ringan mereka sebagai "Pengumpan Fokker".